
	Comisia pentru buget, finanţe şi bănci
	
	Bucureşti,      18.04.2006  
Nr. 22/134


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru completarea art. 43 din Legea nr. 58/1998 Legea bancară, modificată şi completată prin Legea nr. 485/2003, cu care comisia noastră a fost sesizată în fond cu adresa Biroului Permanent nr.  Pl-x 151 din 8 martie 2006.
	PREŞEDINTE,

Mihai Nicolae Tănăsescu

RAPORT

asupra propunerii legislative pentru completarea art. 43 din 

Legea nr. 58/1998 Legea bancară, modificată şi completată 

prin Legea nr. 485/2003
Cu adresa nr. Pl-x 151 din 8 martie 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru completarea art. 43 din Legea nr. 58/1998 Legea bancară, modificată şi completată prin Legea nr. 485/2003.
La întocmirea raportului s-a avut în vedere avizul Consiliului Legislativ, avizul negativ al Comisiei juridice, de disciplină şi imunităţi precum şi punctul de vedere negativ al Guvernului.
Prezenta propunere legislativă are ca obiect de reglementare completarea art. 60 din Legea nr. 58/1998 privind activitatea bancară, republicată. Această modificare are în vedere majorarea limitei în care băncile pot constitui fondul pentru riscuri bancare generale de la 1% din profitul contabil determinat înainte de deducerea impozitului pe profit la 1,5% dar cu condiţia ca aceste bănci să realizeze viramentele respective fără a percepe comisioane bancare de la clienţi.
Propunerea legislativă face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 23 deputaţi, din totalul de 26 membri ai comisiei.

Raportul comisiei a fost adoptat cu majoritate de voturi.
Proiectul de Lege a fost respins de Senat în şedinţa din data de 2 martie 2006.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii propunerii legislative pentru completarea art. 43 din Legea nr. 58/1998 Legea bancară, modificată şi completată prin Legea nr. 485/2003, în şedinţa din data de 12.04.2006, comisia propune supunerea spre dezbaterea şi adoptarea Plenului Camerei Deputaţilor a propunerii legislative în forma prezentată de  Senat.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


            Consilier parlamentar:
            Bărdiţă Mariana         

